《后湖纪事和同僚联句韵 其一》
明代·陈恩

自有乾坤有此湖，几人谋国是忠孤。一朝尽扫腥膻秽，万姓咸归坦荡衢。

凭式喜闻崇版籍，覈玄差睹事虚无。小臣何幸逢兹盛，感激狂歌快击壶。

作者简介：陈恩，字宏济。东莞人。英弼孙。明孝宗弘治二年（一四八九）举人，初授福建南安训导，以课最擢大理寺司务，历户部员外郎中，寻擢云南广南知府，未几卒于任。明嘉靖《广东通志》卷六二、清道光《广东通志》卷二七六有传。